Ragni Østgaard

Ragni Østgaard (født Gullichsen, 1894–1956) var hoffdame ved Det kongelige hoff i mange år.

Hun var datter av Alexander Gullichsen (1865–1917) og hans finskfødte kone Inez Brunila (1871–1956). Faren var kommet til Finland i 1883 og var fra 1906 direktør i det norske trelastfirmaet Gutzeit & Co., såvel som konsul. Lillebror Harry (1902–1954) ble direktør for papirfabrikken Ahlström. Året før farens død giftet Ragni Gullichsen seg med fotballspilleren Nikolai Ramm Østgaard (1885–1958; av slekten Ramm) som hadde vunnet tre norgesmesterskap med SFK Lyn i Oslo. Deres sønn Rolf Ramm Østgaard (1923–2014) ble arkitekt og tegnet Kjemisk institutt (UiO), mens sønnen Einar Østgaard (1929–2012) skrev flere bøker fra tiden med kongefamilien.  

Ragni ble i 1929 hoffdame for Märtha av Norge (1901–1954) og var med på å flykte fra Norge til Amerika og også på de siste turene til Florida. Märtha døde i 1954, samme året som Ragnis bror, hvorpå Ragni heller ble hoffdame for Prinsesse Astrid (født 1932). Etter et lengre sykeleie døde hun allerede i 1956, samme året som moren. Hun ble likevel ridder i 1. klasse av St. Olavs Orden, mottok St. Olavsmedaljen og fikk akkurat med seg Kong Haakon VIIs jubileumsmedalje 1905–1955 i anledning hans femti år på tronen.Fru Ragni Østgaard døde i natt i Aftenposten den 16. juni 1956. Han døde i 1957, og året etter hennes ektemann Nikolai som hadde vært adjutant. Ragni ble etterfulgt av fru Ellinor Grønvold, kona til Odd Grønvold (1907–1992) som var hoffsjef.

 Referanser 

Kategori:Personer tilknyttet Det kongelige hoff
Kategori:Nordmenn født i Finland
Kategori:Personer fra Oslo
Kategori:Riddere av 1. klasse av St. Olavs Orden
Kategori:St. Olavsmedaljen
Kategori:Personer fra Kotka
Kategori:Norske hoffdamer
Kategori:Kong Haakon VIIs jubileumsmedalje 1905–1955